laion/Wikipedia-Exotic huggingface dataset:
סיבים תזונתיים

סיבים תזונתיים הם רב סוכרים לא-עמילניים (מלבד הליגנין) שמקורם בצומח. הסיבים התזונתיים אינם מפורקים על ידי אנזימי העיכול של האדם, אך הם מתפרקים מעט במעי הגס על ידי חיידקי המעי הגס (מלבד הליגנין שאינו מפורק כלל והתאית שמפורקת במידה מזערית ביותר). את הסיבים התזונתיים נוהגים לחלק לשני מינים: מסיסים במים ושאינם מסיסים במים. הסיבים התזונתיים שאינם מסיסים במים מצויים, בין היתר, בסובין חיטה ובדגנים מלאים, והסיבים התזונתיים המסיסים במים מצויים, בין היתר, בפירות, בירקות, בסובין שיבולת-שועל ואפילו במוצרים מוכנים כחומרים מעבים. השפעתם של הסיבים התזונתיים המסיסים במים בתהליך העיכול היא: הם מזרזים את תהליך התרוקנות המעיים ומשחררים עצירות. תוצרי הפירוק של התאית (שהמעי מפרק כ-5% ממנה), חומצות שומן קצרות–שרשרת, משמשים מקור אנרגיה לתאי הרירית שבמעי ומקצתם נספגים ומגיעים לכבד, ושם הופכים לאנרגיה זמינה לגוף. הסיבים, שמתנפחים וסופחים אליהם חומרים שונים בקיבה, נותנים תחושת שובע במהירות ולאורך זמן, והם מאטים את קצב חילוף החומרים בקיבה. השפעתם של הסיבים הלא מסיסים במים, בתהליך העיכול: שיפור תהליך העיכול ותפקוד מערכת העיכול. הקלה בטחורים. סיוע לסיבים המסיסים בהורדת רמת הגלוקוז בדם אצל הסוכרתיים. סיוע בשמירה על תפריט דל אנרגיה, וזאת מכיוון שבעוד שלסיבים התזונתיים אין ערך קלורי, הם מתנפחים בקיבה עם ספיחת חומרים אחרים ומספקים הרגשת שובע לזמן רב. צריכת רק סוג אחד של סיבים תזונתיים אינה מומלצת, מפני שהגוף צריך את הסיבים התזונתיים משני הסוגים. לאדם מבוגר מומלצת צריכת סיבים תזונתיים של 25 גרם עד 30 גרם ביום (או 15 - 18 גרם סיבים ל-1000 קילו קלוריות). לסוכרתיים מומלץ לצרוך כמות גדולה יותר, ובמקרה של סתימה במעי לא לצרוך כמעט. מקורות עתירי סיבים תזונתיים המומלצים לתזונה יומיומית הם מוצרי הקמח המלא, קטניות, גרעינים, אגוזים, פירות וירקות. למרות יתרונותיהם הרבים של הסיבים התזונתיים, אין להגזים בצריכתם. כמויות גדולות של סיבים עלולות לגרום לאי-נוחות קשה במערכת העיכול ואף לחסימת מעיים. מדיה וקבצים בנושא סיבים תזונתיים בוויקישיתוף אריאל אשל, סיבים תזונתיים – כמה, איזה ובעצם למה?, באתר מכבי שירותי בריאות, 15 באוגוסט 2011 קרל זימר, הניו יורק טיימס, מדוע סיבים תזונתיים נחשבים לבריאים? לא בגלל מה שאתם חושבים, באתר הארץ, 11 בינואר 2018 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרפילטיות

קבוצה פרפילטית (קבוצת גזע מקורב) היא קבוצת יצורים חיים שבה כלול אב הטיפוס אך לא חלק מצאצאיו, הנמצאים בקבוצה אחרת. זהו מונח בפילוגנטיקה – מדע מיון היצורים בטבע על פי התורשה. קבוצת אורגניזמים נקראת "פָּרָפִילֵטית" (מיוונית – פרה = קרוב, פילה = גזע) אם האב הקדמון המשותף המאוחר ביותר של האורגניזמים בקבוצה נכלל בה, אך לא כל צאצאיו נכללים בקבוצה. קבוצות המכילות את כל הצאצאים של האב הקדמון המשותף שלהן נקראות קבוצות "מונופילטיות" (קבוצת גזע אחיד) או "הולופילטיות" (קבוצת גזע מלא). קבוצות הנגזרות מכמה ענפים שונים ושאינן כוללות אב קדמון משותף נקראות "פוליפילטיות" (קבוצה רב גזעית). רבים מהמיונים הישנים כוללים קבוצות שהן קרוב לוודאי פרפילטיות, למשל מחלקת הזוחלים, אשר אינה כוללת את העופות למרות שהאבות הקדמוניים של העופות היו זוחלים. הגדרת קבוצה טקסונומית פרפילטית נובעת לרוב מקיבוץ על-פי דמיון קדום (plesiomorphies) במקום דמיון נגזר (apomorphies). רוב האסכולות של חוקרי הטקסונומיה מאמינות שקיום קבוצות פרפילטיות במיון הוא טעות, ולכן אם קבוצה מתגלה כפרפילטית, יש לערוך מחדש את המיון שלה. אסכולות אחרות מאמינות כי קיום קבוצות פרפילטיות במיון הוא קורבן שיש לעשות על מנת להפוך את המיון למובן יותר. המונח "פרפילטיות" קיים גם בבלשנות היסטורית ואף תנ"כית, במשמעות דומה. מדיה וקבצים בנושא פרפילטיות בוויקישיתוף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
שועל (שבט)

שוּעל (שם מדעי: Vulpini) הוא שבט טקסונומי של יונקים טורפים ממשפחת הכלביים. בשבט זה 3 סוגים של שועלים: הסוג שועל המכיל 12 מינים של שועלים אמיתיים, ו-2 סוגים אחרים של דמויי-שועל: הסוג שועל-רקון ובו 2 מינים, והסוג בעל המין היחיד שועל אוזנן. הדמיון עליו מבוסס שבט טקסונומי זה, על אף שוני גנטי בין הסוגים השונים, הוא במבנה מערכת השיניים ובסיס הגולגולת. קיימים מספר סוגי כלביים אחרים המכונים שועלים, כולם דמויי-שועל שאינם שועלים אמיתיים, והם אינם קרובים טקסונומית לשבט, ביניהם: שועל אפור, שועל זאבי, שועל הסרטנים, שועל דרום-אמריקאי ושועל קטן-אוזן. סוג שועל (Vulpes) מין שועל החולות (Vulpes rueppelli) מין פנק (Vulpes zerda) מין שועל מצוי (Vulpes vulpes) מין שועל הכף (Vulpes chama) מין שועל צוקים (Vulpes cana) מין שועל קורסאקי (Vulpes corsac) מין שועל שלג (Vulpes lagopus) מין שועל מקרוטיס (Vulpes macrotis) מין שועל מהיר (Vulpes velox) מין שועל חיוור (Vulpes pallida) מין שועל בנגלי (Vulpes bengalensis) מין שועל חול טיבטי (Vulpes ferrilata) סוג שועל-רקון (Nyctereutes) מין שועל-רקון מצוי (Nyctereutes procyonoides) מין שועל-רקון יפני (Nyctereutes viverrinus) סוג ומין יחיד שועל אוזנן (Otocyon megalotis) שועל (סוג) שועל
סובחוז

סוֹבְחוֹז (ברוסית: ‏совхоз, советское хозяйство‏Ⓘ‏ – "סובְיֶטְסְקואֵה חוזְיַאִסְטְבו" – משק סובייטי) הוא השם שניתן למשקים חקלאיים בבעלות המדינה בברית המועצות, בניגוד לקולחוז, שהוא משק בבעלות קולקטיב (בדומה לקיבוץ). בעקבות הקולקטיביזציה הכפויה של סטלין, נאלצו רוב חקלאי ברית המועצות להשתייך לסובחוז או קולחוז. בסובחוז קיבלו החקלאים משכורת קבועה מהמדינה, אך לא כך בקולחוז, שבו בדרך כלל ניתן התשלום לחקלאי במוצרים חקלאיים אותם יכול היה למכור. בפועל, ההבדל בין שני סוגי המשקים החקלאיים לא היה משמעותי – כי בכל מקרה השלטון הכתיב את הגידולים, המכסות, המחירים והשווקים. בשנת 1990 היו בברית המועצות 25,500 משקים, מתוכם 45% סובחוזים והיתר קולחוזים. הגודל הממוצע של סובחוז היה 153 קמ"ר, כפול מזה של הקולחוז. סובחוזים היו נפוצים יותר בחלק האסיאתי של ברית המועצות. מדיה וקבצים בנושא סובחוז בוויקישיתוף סובחוז, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
Tri-Angle

Tri-Angle הוא אלבום הבכורה של להקת הבנים הקוריאנית TVXQ. האלבום יצא ב-13 באוקטובר 2004 וזכה להצלחה רבה, עם מכירת 242,580 עותקים, מה שהביא לו את התואר האלבום השמיני הנמכר של השנה. 믿어요 ("מאמין") Thanks to Tri-Angle feat. BoA and The Trax 내 여자친구가 되어줄래? ("רוצה להיות חברה שלי?") Whatever they say (גרסת א-קאפלה) Million men 지금처럼 ("כמו עכשיו") I Never Let Go 꼬마야 ("ילדה") 넌 언제나 ("את תמיד") Hug My little princess The way U are Tri-Angle מידע על האלבום Tri-Angle באתר MusicBrainz האלבום Tri-Angle באתר Discogs סיכום מכירות אלבומים בשנת 2004 על ידי ארגון האמנים הקוריאני MIAK דירוג מכירות חודשיות על ידי MIAK ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
RP

במדעי המחשב, RP (ראשי תיבות של Randomized Polynomial time) היא מחלקת הסיבוכיות של כל הבעיות הניתנות להכרעה הסתברותית בזמן פולינומי ביחס לגודל הקלט באופן הבא: אם הקלט בשפה, האלגוריתם מקבל בהסתברות של לפחות 1/2. אם הקלט אינו בשפה, האלגוריתם דוחה בהסתברות של 1(כלומר - תמיד). במילים אחרות, האלגוריתם יכול להטיל מטבע בעת ריצתו. המקרה היחידי שבו האלגוריתם מחזיר "כן" הוא אם התשובה היא באמת "כן". לכן, אם האלגוריתם מסיים ועונה "כן", אז התשובה היא בהכרח "כן". עם זאת, האלגוריתם עלול להשיב "לא" וזו תהיה תשובה שגויה. יש המכנים את המחלקה "R", אך שם זה שמור יותר עבור שפות רקורסיביות. אם התשובה הנכונה היא "כן" והאלגוריתם מורץ n {\displaystyle n} פעמים, כאשר תוצאת כל ריצה היא בלתי תלויה סטטיסטית באחרות, הוא יחזיר "כן" לפחות פעם אחת בהסתברות של לפחות 1 − 2 − n {\displaystyle 1-2^{-n}} . אז אם האלגוריתם מורץ 100 פעמים, ההסתברות שיענה תשובה שגויה נמוכה יותר מההסתברות שקרניים קוסמיות ישבשו את זיכרון המחשב שמריץ את האלגוריתם. מבחינה זו, אם מקור למספרים רנדומליים זמין, רוב האלגוריתמים הרצים במחלקת RP הם מאוד פרקטיים. מחלקת הסיבוכיות המשלימה ל-RP קרויה co-RP, והיא כוללת את השפות שעבורן יש אלגוריתם המקבל קלטים בשפה בהסתברות 1, ודוחה בהסתברות הגדולה מ-1/2. גם RP וגם המשלימה co-RP מוכלות במחלקת הסיבוכיות BPP - אשר גם הבעיות במחלקה הזאת נחשבות פתירות ואלגוריתמיהן נחשבים לפרקטיים, הכוללת את כל הבעיות הניתנות להכרעה הסתברותית עם שגיאה דו-צדדית. אחת השאלות המפורסמות והפתוחות במדעי המחשב נוגעת לדי-רנדומיזציה של אלגוריתמים הסתברותיים עם שגיאה חסומה, כלומר, האם P=RP - ההנחה המקובלת היא שאכן מתקיים השוויון (בניגוד להנחה המקובלת שP וNP לא שווים) This comparison is attributed to Michael O. Rabin on p. 252 of Gasarch, William (2014), "Classifying Problems into Complexity Classes", in Memon, Atif (ed.), Advances in Computers, Vol. 95 (PDF), Academic Press, pp. 239–292. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מאקו (פירושונים)

האם התכוונתם ל... מאקו (שחקן) – שחקן קולנוע יפני מאקו – אתר תוכן ישראלי מאקו (עיר) – עיר בהונגריה מאקו (איראן) – עיר באיראן, במחוז מערב אזרבייג'ן חבל מאקו – חבל באיראן, במחוז מערב אזרבייג'ן מאקו, נסיכת אקישנו – נסיכה יפנית עמלץ מאקו – סוג של כרישים
שנג'ואו 5

שנג'ואו 5 (בסינית מפושטת: 神舟五号) הייתה החללית הסינית המאוישת הראשונה בחלל. החללית שוגרה ב-15 באוקטובר 2003 כשעליה הטייקונאוט אלוף-משנה יאנג ליוואי. היא המריאה אל שמיים נקיים בדיוק בשעה תשע בבוקר, לפי שעון בייג'ינג, ויצאה לדרכה כמתוכנן ממרכז שיגור הלוויינים ג'יוצ'ואן שבמדבר גובי בצפון-מערב סין. לפי הודעת הממשלה, החללית נכנסה למסלולה 10 דקות מאוחר יותר. למחרת, בשעה 6:04 בבוקר נפתח המצנח של החללית והיא נחתה בשלום בערבות מונגוליה הפנימית, בתום 14 הקפות של כדור הארץ, ובכך הייתה הרפובליקה העממית של סין למדינה השלישית בעולם שהצליחה לשגר אדם לחלל בכוחות עצמה. בעקבות ניסיונו האישי של ליווי הוכנסו מספר שינויים בתכנון חלליות מאוישות סיניות. מדיה וקבצים בנושא שנג'ואו 5 בוויקישיתוף
PSPACE

בתורת הסיבוכיות, PSPACE היא מחלקת כל בעיות ההכרעה שניתן לפתור על ידי מכונת טיורינג דטרמיניסטית תוך שימוש בסיבוכיות מקום פולינומית. במונח PSPACE, ה-P מייצגת פולינום, וה-SPACE (מקום) מייצגת את כמות המקום, כלומר הזיכרון. המגבלה של שימוש במקום פולינומי בלבד משמעותה שעבור בעיה נתונה קיים פולינום כלשהו (P(n, כך שבהינתן קלט בגודל n, הפתרון עושה שימוש בלכל היותר (P(n מקום. ההגדרה הפורמלית של PSPACE היא: PSPACE = ⋃ k ∈ N DSPACE ( n k ) {\displaystyle {\mbox{PSPACE}}=\bigcup _{k\in \mathbb {N} }{\mbox{DSPACE}}(n^{k})} כלומר איחוד כל הבעיות שניתן לפתור באופן דטרמיניסטי במקום פולינומי. NPSPACE היא מחלקת כל בעיות ההכרעה שניתן לפתור על ידי מכונת טיורינג לא-דטרמיניסטית תוך שימוש בסיבוכיות מקום פולינומית. משפט סביץ' מוכיח שקילות בין המחלקה PSPACE למחלקה NPSPACE. כלומר כל בעיה שניתן לפתור במקום פולינומי באופן לא-דטרמיניסטי, ניתן לפתור במקום פולינומי באופן דטרמיניסטי. המחלקה PSPACE סגורה תחת הפעולות איחוד, משלים וכוכב קלין פרט לשקילות ל- NPSPACE, ידועים גם היחסים הבאים בין PSPACE ומחלקות הסיבוכיות ‏ NL ‏, ‏ P, ‏ ‏ NP, ‏ ‏ EXPTIME ‏ ו- EXPSPACE: ‏ NL ⊆ P ⊆ NP ⊆ PSPACE {\displaystyle {\mbox{NL}}\subseteq {\mbox{P}}\subseteq {\mbox{NP}}\subseteq {\mbox{PSPACE}}} PSPACE ⊆ EXPTIME ⊆ EXPSPACE {\displaystyle {\mbox{PSPACE}}\subseteq {\mbox{EXPTIME}}\subseteq {\mbox{EXPSPACE}}} יש שלושה סימוני ⊆ {\displaystyle \subseteq } (חלקי או שקול) בשורה הראשונה, ושניים בשורה השנייה. ידוע כי בכל אחד משתי שורות אלו, לפחות אחד הסימנים צריך להיות ⊊ {\displaystyle \subsetneq } (כלומר קבוצה חלקית ממש ולא שקולה) אך לא ידוע איזה מהם. זאת משום שידוע כי: NL ⊊ PSPACE ⊊ EXPSPACE {\displaystyle {\mbox{NL}}\subsetneq {\mbox{PSPACE}}\subsetneq {\mbox{EXPSPACE}}} האמונה הרווחת היא כי כל ההכלות בשתי השורות למעלה הן ממשיות (כלומר כולם ⊊ {\displaystyle \subsetneq } ). בעיה B היא PSPACE-שלמה אם: B ∈ {\displaystyle \in } PSPACE, וגם: לכל בעיה A ∈ {\displaystyle \in } PSPACE מתקיים: A ≤ p {\displaystyle \leq _{p}} B כאשר A ≤ p {\displaystyle \leq _{p}} B משמעו שקיימת רדוקציה פולינומית בזמן מבעיה A אל בעיה B. בעיות PSPACE-שלמות הן הבעיות החשובות ביותר למחקר PSPACE כיוון שהן מייצגות את הבעיות הקשות ביותר במחלקה. מציאת פתרון פשוט (מבחינת זמן ריצה) לבעיה PSPACE-שלמה משמעותה מציאת פתרון פשוט לכל בעיות PSPACE כיוון שלכל בעיה ב-PSPACE יש רדוקציה פולינומית לבעיה PSPACE-שלמה. הבעיה ה"קנונית" שהיא PSPACE-שלמה היא בעיית ההחלטה האם נוסחה בוליאנית עם כמתים היא נכונה או לא. היא ידועה בראשי התבות שלה TQBF - True Quantified Boolean Formulas. סוג בעיות נוספות לגביהן ידוע שהן PSPACE-שלמות הם בעיות הקשורות למשחקים שונים כדוגמת הגרסאות המוכללות של הקס ורברסי. מחלקת סיבוכיות סיבוכיות מקום סיבוכיות זמן גדי אלכסנדרוביץ', אז מהי PSPACE?, באתר "לא מדויק", 4 באפריל 2011 PSPACE ב-Complexity Zoo
מכונים אחדים למחקר מתקדם

מכונים אחדים למחקר מתקדם (באנגלית: SIAS - Some Institutes for Advanced Study) הוא ארגון של עשרה מכונים למחקר מתקדם, שהוקמו ופועלים, בווריאציות שונות, על פי עקרונות פעולתו של המכון למחקר מתקדם שבפרינסטון, ניו ג'רזי, הנמנה עם חברי הארגון. מכוני המחקר החברים ב-SIAS הוקמו במפורש על מנת ללכת בעקבות המודל של המכון בפרינסטון, ולשים דגש על אירוח חוקרים לתקופה של שנה. הארגון קבע תנאים אחדים לקבלת מכון כחבר חדש בו: על המכון להיות במובהק מכון מחקר מתקדם, במשמעות של מחויבות לסטנדרטים גבוהים של מחקר. על המכון להציע תוכנית נאותה לקבלת עמיתי מחקר, כזו שבה כל מועמד יעבור הערכה יסודית, ולא רק יצורף לקבוצת מחקר העוסקת בנושא מסוים. על המכון להתבסס על מימון יציב, שיבטיח את המשך פעולתו בעתיד. על המכון להיות חלק ממערכת אקדמית, אבל ליהנות מעצמאות ולא להיות מוכוון באופן צר על ידי אוניברסיטה אחת או על ידי גוף עסקי או משרד ממשלתי. מכוני מחקר בארצות הברית: המכון למחקר מתקדם שבפרינסטון, ניו ג'רזי. המרכז למחקר מתקדם במדעי ההתנהגות, באוניברסיטת סטנפורד. זהו החבר השני, מבחינת ותקו, ב-SIAS. המרכז הוקם כמכון מחקר עצמאי לאחר מלחמת העולם השנייה והוא ממומן על ידי קרן פורד. כעת הוא חלק מאוניברסיטת סטנפורד. המרכז הלאומי למדעי הרוח, בקרוליינה הצפונית. מכון רדקליף למחקר מתקדם, באוניברסיטת הרווארד. מועצת המחקר למדעי החברה. קרן ראסל סייג' בניו יורק. מכוני מחקר מחוץ לארצות הברית: קולגיום בודפשט, בבודפשט שבהונגריה. המכון ההולנדי למחקר מתקדם, בואסנר שבהולנד. הקולגיום השוודי למחקר מתקדם במדעי החברה, באופסלה שבשוודיה. המכון למחקר מתקדם, בווינה שבאוסטריה. המכון למחקר מתקדם, בברלין שבגרמניה. המכון הישראלי ללימודים מתקדמים באוניברסיטה העברית בירושלים. המכון ללימודים ומחקר מתקדמים, בלוגאנו שבשווייץ. מכון נאנט ללימודים מתקדמים, בנאנט שבצרפת. מכון סטלנבוש ללימודים מתקדמים, בסטלנבוש שבדרום אפריקה. Björn Wittrock, Institutes for Advanced Study: Ideas, Histories, Rationales, University of Helsinki 2002. Geoffrey G. Harpham, The National Humanities Center as an Institute for Advanced Study
Into Eternity

Into Eternity (בתרגום חופשי: "אל תוך הנצח") היא להקת מטאל מתקדם קנדית שמשלבת בשיריה קטעי פרוג-מטאל טכניים שמזכירים את דרים ת'יאטר או סימפוני איקס עם קטעי דת' מטאל מלודי (כולל גראולינג). Into Eternity הוקמה בשנת 1997 בידי טים רות', סקוט קראל וג'ים אוסטין. בשנת 1999 הוציאה עם כריס קראל וכריסטופר מקדוגל אלבום באופן עצמאי, הקרוי על שם הלהקה - Into Eternity. שנה לאחר מכן חתמה הלהקה עם חברת התקליטים Century Media והוציאה מחדש את אלבום הבכורה שלה. בשנת 2001 הלהקה הוציאה את אלבומה השני, Dead or Dreaming, בו התחזק השילוב של הלהקה בין דת' מטאל לפרוגרסיב מטאל. שילוב בא לידי ביטוי גם באלבומם Buried in Oblivion שיצא ב-2004 ואף התחזק ב-2006 עם יציאת האלבום The Scattering of Ashes שמכר מעל 2000 עותקים באמריקה בלבד כבר בשבוע הראשון ליציאתו. במהלך קיץ 2007 חיממה הלהקה את להקת הפרוגרסיב מטאל דרים ת'יאטר במסע ההופעות שלהם. אלבום הקונספט החדש של Into Eternity שנקרא The Incurable Tragedy יצא ב-25 באוגוסט 2008. הלהקה משלבת מגוון סגנונות של מטאל, החל ממטאל מסורתי, ריפים ת'ראשיים, שירה גבוהה של פאוור מטאל ואף גראולים של בלאק מטאל ודת' מטאל. הלהקה משלבת תיפוף מטאלי מהיר הכולל בלאסט ביטים. שילוב זה גורם לסאונד שקשה להגדירו, אך ההגדרה הנפוצה ביותר ללהקה היא פרוגרסיב דת' מטאל. סטיו בלוק (Stu Block) - סולן ג'אסטין בנדר (Justin Bender) - גיטריסט טים רות' (Tim Roth) - גיטריסט טרוי בלייק (Troy Bleich) - באסיסט סטיב בולוגנס (Steve Bolognese) - מתופף כריס קראל (Chris Krall) - סולן סקוט קראל (Scot Krall) - באסיסט דניאל נרגאנג (Daniel Nargang) - גיטריסט ג'ף סטורי (Jeff Storry) - גיטריסט כריסטופר מקדוגל (Christopher McDougall) - קלידן ג'ים אוסטין (Jim Austin) - מתופף מדיה וקבצים בנושא Into Eternity בוויקישיתוף אתר האינטרנט הרשמי של Into Eternity Into Eternity, ברשת החברתית פייסבוק Into Eternity, באתר Last.fm (באנגלית) Into Eternity, באתר AllMusic (באנגלית) Into Eternity, באתר MusicBrainz (באנגלית) Into Eternity, להקה באתר Encyclopedia Metallum (באנגלית) Into Eternity, באתר Discogs (באנגלית) Into Eternity, באתר Songkick (באנגלית) Into Eternity, באתר בילבורד (באנגלית)
ליסט (פירושונים)

האם התכוונתם ל... ג'ון ליסט – רוצח אמריקאי ג'ון ליסט (כלכלן) – כלכלן אמריקאי מריה והיינריך ליסט – חסידי אומות העולם גרמנים וילהלם ליסט – פילדמרשל ופושע מלחמה גרמני פרידריך ליסט – כלכלן גרמני פאול ליסט – שחמטאי יהודי פרנץ ליסט – מלחין הונגרי
המלחמה הסורית הרביעית

המלחמה הסורית הרביעית הייתה המלחמה הרביעית שפרצה בין בית סלאוקוס לבית תלמי על השליטה בקוילה סוריה והתרחשה בין השנים 219 לפני הספירה ל-217 לפני הספירה. בשנת 219 לפנה"ס, הכריז אנטיוכוס השלישי על מלחמה נוספת עם מצרים התלמיית. ההחלטה לפתוח במלחמה זו, המכונה "המלחמה הסורית הרביעית", נתגבשה לאחר שבחצר אנטיוכוס נוצר הרושם כי תלמי עומד מאחורי אכאיוס, דודו של אנטיוכוס, אשר הכריז עצמו למלך על הטריטוריות של האימפריה הסלאוקית באסיה הקטנה (טורקיה של ימינו) ושאף להילחם באנטיוכוס על השליטה באימפריה. אנטיוכוס שאף להחזיר לעצמו את השליטה בחלקים שאבדו לאימפריה מימי שלטונו של סלאוקוס הראשון. הוא ביקש לנצל את חולשתה של מצרים, שנבעה מאי שקט ציבורי ומבעיות בחילופי השלטון התלמיי. אנטיוכוס כבש בחזרה את עיר הנמל סלאוקיה וכן ערים בארץ ישראל ובעבר הירדן המזרחי. במטרה למשוך זמן בו יוכלו המצרים לארגן צבא מתאים למאבק באנטיוכוס, הם החלו בדיוני סרק על הסכם בין הצדדים, תוך העמדת פנים כי בכוונתם להתפשר עם אנטיוכוס. בו אימנו המצרים כ-20,000 ילידים מצרים לשירות במערך הפלנקס בצבא תלמי. ערך מורחב – קרב רפיח (217 לפנה"ס) בקיץ 217 לפנה"ס, כאשר אנטיוכוס השלישי עוד עסוק בכיבושיו בארץ ישראל, נודע לו על צבאו של תלמי הרביעי, המתעתד להילחם בו, והוא נזדרז לאסוף את צבאו והציבו מול צבאו של תלמי בקרב רפיח. הקרב נערך ביום ה-22 ביוני 217 לפנה"ס, ליד העיר רפיח, ובעקבותיו זכו המצרים לשוב ולשלוט על קוילה-סוריה. אנטיוכוס נחל מפלה קשה שגרמה לו לאבד את כל הישגיו עד כה, והוא נסוג צפונה ללבנון. בצלאל בר-כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301 לפנה"ס, זירת קרב - קרבות הכרעה בארץ-ישראל, 2007 (תשסז), עמ' 61-86
תכסיס (תורת המשחקים)

בתורת המשחקים, תכסיס (אסטרטגיה) היא תוכנית פעולה שמורה לשחקן איך לפעול בכל מצב אפשרי של המשחק. לדוגמה: במשחק איקס מיקס דריקס, כל תכסיס של השחקן המתחיל אומר לו איפה לשים את האיקס הראשון, לאחר מכן איפה לשים את האיקס השני, זאת על פי המהלך שהשחקן השני ביצע, וכן הלאה. דוגמה נוספת: בדילמת האסיר יש לכל שחקן שני תכסיסים – "בגוד" או "שתף פעולה". חשוב לשים לב שהתכסיס מייצג את כל הבחירות שיכול שחקן לעשות בהתרחשות אחת של המשחק. כלומר, אותו תכסיס לא יכול להגיד לשחקן לעשות שני דברים שונים באותו מצב. כאשר אין מעורב מזל במשחק, תוצאת המשחק נקבעת בצורה בלעדית על פי בחירת התכסיסים על ידי השחקנים. כאשר מעורב מזל במשחק, ונותנים ערך מספרי לכל אחת מתוצאותיו עבור כל שחקן, ניתן לדבר על התוחלת של הרווח שמביאה בחירת התכסיסים המסוימת הזו. תכסיס אופטימלי של שחקן הוא תכסיס שמבטיח לו את הרווח הגדול ביותר במשחק סכום אפס, בלי תלות במעשי השחקנים האחרים. כאשר לא מתעניינים בפרטיו של משחק, אלא רק בתוצאותיו, נהוג להשתמש במודל של משחק בצורה תכסיסית, שבו לכל בחירה אפשרית של תכסיסים במשחק מותאם הרווח המושג מהם לכל שחקן. תכסיס מעורב משחק בצורה תכסיסית מונחים בתורת המשחקים תכסיס, באתר MathWorld (באנגלית)
Rising Sun

Rising Sun הוא האלבום השני של להקת הבנים הקוריאנית TVXQ. האלבום יצא ב-12 בספטמבר 2005, ומכר כ-293,094 עותקים, מה שהביא לו את התואר האלבום הרביעי הנמכר ביותר בשנת 2005. שנת 2007 בקוריאה צוינה כשנת "בצורת" במוזיקה עקב מכירות מועטות, אך האלבום הגיע לדירוג 100 האלבומים המצליחים בקוריאה לשנת 2007, למרות יציאתו ב-2005, וזכה לתואר האלבום ה"ישן" הכי נמכר ב-2007. באפריל 2009 שיר הנושא של האלבום, Rising Sun, הופיע בפסקול הסרט מהיר ועצבני. Tonight Beautiful Life Rising Sun Unforgettable Love Is Never Gone Love After Love Dangerous Mind One Love Is... Free Your Mind feat. The Trax Love Is All I Need Always There… מידע על האלבום Rising Sun באתר MusicBrainz סיכום מכירות אלבומים בשנת 2005 על ידי ארגון האמנים הקוריאני MIAK תעשיית המוזיקה הקוריאנית עוברת קשיים, 2007
המלחמה הסורית החמישית

המלחמה הסורית החמישית הייתה המלחמה החמישית שפרצה בין בית סלאוקוס לבית תלמי על השליטה בקוילה-סוריה, והתרחשה בין השנים 202 לפני הספירה ל-195 לפני הספירה. ב-205/204 לפנה"ס עלה תלמי החמישי, והוא רק בן 5, על כיסא המלכות במצרים. עלייתו לוותה באי יציבות והעוצר שהשתלט על הממלכה לא היה מוכשר לנהלה. אנטיוכוס השלישי מלך הממלכה הסלאוקית ראה את חולשת השלטון במצרים כהזדמנות להתפשטות טריטוריאלית והוא כרת ברית סודית עם פיליפוס החמישי לחלוקת ממלכת תלמי מתוך כוונה לנצל את החולשה של הנהגת מצרים כדי לכובשה ולחלקה בין שתי הממלכות. בהתאם להסכם פלש אנטיוכוס לקוילה-סוריה ופיליפוס פלש לאיים הקיקלאדיים ולמספר ערים בתראקיה שהיו כפופות לשלטון התלמיים. שריו של תלמי הבינו את הסכנה הנשקפת לממלכה ושהם לא יוכלו להודפה בכוחות עצמם, לכן הם ביקשו את עזרתה של הרפובליקה הרומית שנענתה לבקשת העזרה וששלחה משלחת בראשות מרקוס אמיליוס לפידוס למצרים. ערך מורחב – קרב בניאס אנטיוכוס הצליח להביס את הכוחות התלמיים בקרב בניאס ליד מקורות נהר הירדן ולהשתלט על לבנון וארץ ישראל, בנוסף הוא כבש מספר ערים בקיליקיה וליקיה שהיו כפופות למצרים. בתגובה פנו יועציו של תלמי בבקשת עזרה מהרומאים ואלו שיגרו משלחת בראשותו של מרקוס אמיליוס לפידוס והוא דרש הפסקה של המלחמה. כתוצאה מחששו מהתערבות רומאית הגיע אנטיוכוס להסכם שלום עם תלמי בשנת 199 לפנה"ס. לפי הסכם השלום תלמי יתחתן עם קלאופטרה בת אנטיוכוס וכחלק מהסדר הנישואים יקבל את ארץ ישראל ולבנון כנדוניה מצד אבי הכלה. הנישואים נערכו בשנת 193 לפנה"ס, אולם בסופו של דבר אנטיוכוס לא עמד בהסכם וסירב להחזיר את השטחים למצרים. בר-כוכבא, בצלאל, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301 לפנה"ס, זירת קרב - קרבות הכרעה בארץ-ישראל, 2007 (תשסז), עמ' 61–86
אוסטו דה בומאנייר

אוסטו דה בומאנייר (Oustau de Baumaniere) היא מסעדה ורלה א שאטו בפרובאנס, צרפת. אוסטו דה בומאנייר שוכנת בעמק למרגלות הכפר בו-דה-פרובנס. מייסד המקום הוא אנדרה תוויליה ב-1945. הוא המציא את הרלה א שאטו, מלון בוטיק מפואר ובו מסעדה מעולה הממוקמים בחיק הטבע. עד אז העשירים בצרפת לנו בבתי מלון יוקרתיים כששהו בערים הגדולות וכששהו בפנים הארץ דרו באכסניות זולות. אוסטו פירושו הוא בית כפרי בפרובנסאלית והוא מונה 22 חדרים, שוכן בבניין שהוקם במאה ה-16 ומביט על אגם ואקארס. בסמוך אליו ארמון עם גן ורדים ובצידו בית כפרי עם בריכה, ששייכים אף הם לאוסטו דה בומאנייר. אנדרה תווילייה נולד בשלהי המאה ה-19 בשאמברי, בירת סאבואה. משמת אביו בילדותו פתחה אמו ביסטרו על מנת לפרנס את משפחתה. תווילייה היה סוכן ביטוח מצליח ובגיל 50 החליט להיות טבח, במשך 24 עמד בראש עיריית לה-בו. בשנים 1990-1954 החזיקה המסעדה בשלושה כוכבים במדריך מישלן האדום והיווה אבן שואבת לבעלי המאה, משפחות המלוכה, אנשי תעשיית הסרטים, ספורטאים, מוזיקאים ואמנים. תווילייה הלך לעולמו ב-1993. תווילייה מכר בעבר מותגים שונים, כולל שמפניה, תחת השם "בומאנייר" (ובכך ממשיך נכדו) ובכך היה חלוץ ושפים אחרים באו בעקבותיו. הוא פתח גם את לה קאברו ד'אור (Le Cabro d'Or; בפרובנסאלית: עז הזהב) המרוחק כמה מאות מטרים מאוסטו. זהו מלון ובו מסעדה המפוארים פחות מאוסטו וצמודים אליו גן ירק ובריכה, הכולל 31 דירות וחדרים. נכדו של תווילייה הוא ז'אן-אנדרה שאריאל, הבעלים הנוכחי של המסעדה והמלון. ב-1967 סיים ללמוד בבית ספר למסחר בפריז, הוא התלמד אצל האחים טרואגרו, אלן שאפל והאברלן. ב-1990 נטל את המושכות במטבח ובאותה שנה המסעדה ירדה לשני כוכבים במישלן. בשנת 2005 התמנה לתפקיד השף המבצע של אוסטו, סילבסטר וחיד, פקיסטני במוצאו שגדל בצרפת, שהתלמד אצל תיירי מרקס בבורדו ואלן דיקאס בניו יורק ויוצר מטבח ים-תיכוני יצירתי, אך עם זאת נאמן למסורת; אחיו הוא שף הקינוחים. בתו של שאריאל, מארי, שהתלמדה בטובות במסעדות אירופה, ובין היתר בדל פסקטורה, היא סגנית השף. תפריט היין של המסעדה כולל 2500 סוגי יינות והוא מכיל 100,000 בקבוקי יין. כיום (2011) מחזיקה המסעדה בשני כוכבי מישלן וב-17 נקודות בגו מיו. היא כלולה במדריך השולחנות הגדולים בעולם. שאריאל הרחיב את עסקי סבו. ב-1988 הקים שאריאל את היקב שאטו רומאנן בפרובאנס ולבסוף נמכר היקב לשאטו מונרוז מבורדו. כיום הוא שותף ביקב קטן ומייצר יין אדום ויין רוזה. אשתו, ז'נבייב, היא המעצבת את כל נכסיו ושותפה עמו בניהולם. שאריאל רכש גם את הרלה א שאטו לה פריירה, בווילנב-לז-אוויניון. הוא הקים ספא בלה קאברו. בכפר קרב, מוסטו, פתח ביסטרו, בעיירה מונטלימאר, בצפון-מערב פרובאנס, הקים בראסרי. בחברת דומן דה בומאנייר, בבעלותו של שאריאל, עובדים 200 אנשים והיא כוללת 3 רלה א שאטו. אביטל ענבר, התענוגות של פרובאנס, מדריכי התענוגות הוצאה לאור, עמ' 179-172. אביטל ענבר, ESPRESSO TIMES, גיליון 4, אפריל-מאי 2010, עמ' 52-46. Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010; pp. 212-218. אתר האינטרנט הרשמי של אוסטו דה בומאנייר אוסטו דה בומאנייר באתר dininginfrance אוסטו דה בומאנייר במדריך השולחנות הגדולים בעולם(הקישור אינו פעיל)